Ristlaadimine
Ristlaadimine (ingl. k. cross-docking) on lao- ja terminalitöö praktika, mille puhul toimub sisenevate ja väljuvate saadetiste käitlemine lao tööalal ilma saabuva kauba vahepealse hoiustamiseta lao hoiukohtadel. Ristlaadimine kui tavapärastest erinev laotoiming koosneb pakkeüksuste mahalaadimisest, sorteerimisest pakkeüksuste kontrollimisest, uute saadetiste koostamisest ja lähetamisest. Ristlaadimist teevad tavapäraselt rohkem lõpptoodete tootjad, distribuutorid, jaemüüjad ja logistikateenuste osutajad – vedajad, ekspedeerijad, laoteenuste osutajad jne.